Olimpiese Somerspele 2028

Die **Olimpiese Somerspele 2028** (Engels: *2028 Summer Olympics*), amptelik bekend as die **Spele van die XXXIVste Olimpiade**, sal tussen 21 Julie en 6 Augustus 2028 in Los Angeles, Verenigde State, aangebied word. Dit sal die 34ste aanbieding van die Somerspele sedert 1896 wees. Dit sal ook die derde keer wees dat Los Angeles die spele organiseer na hulle eerste spele in 1932 en daarna in 1984. Daarmee sal Los Angeles naas Londen en Parys die derde stad word wat driekeer 'n Olimpiese Somerspele aanbied. Vir die Verenigde State sal dit die vyfde Olimpiese Somerspele wees wat hulle gaan aanbied, 'n algehele rekord.

duimnael|links|Die Los Angeles Memorial Coliseum sal die eerste stadion word wat driekeer 'n Olimpiese Somerspele gaan aanbied
[duimnael|links|400px|Kaart van deelnemende nasies in 2028:

 Gasheerstad [Los Angeles]]
Die opening- en sluitingseremonies sal in die LA-stadion by Hollywood Park in Los Angeles plaasvind. Soos gebruiklik sal die lande in alfabetiese volgorde die stadion instap met Griekeland eerste en die gasheer die Verenigde State laaste, maar aangesien die plaaslike taal Engels is, sal dié taal se alfabet gebruik word om die volgorde te bepaal.

Die Paralimpiese Somerspele 2028 sal ook in Los Angeles gehou word.

## Toewysing 
duimnael|upright|Casey Wasserman, hoof van Los Angeles se reëlingskomitee
Los Angeles is op 13 September 2017 in Lima deur die Internasionale Olimpiese Komitee gekies as die gasheer vir die Olimpiese Somerspele in 2028. Die enigste ander kandidaat was Parys, maar het hulself voor die stemming onttrek en vir die Olimpiese Somerspele 2024 beskikbaar gestel.

Die stemming het as volg verloop:

## Sporte 
### Moontlike sportsoorte 
Volgens die huidige beleid van die Internasionale Olimpiese Komitee bevat die Olimpiese Somerspele se program 28 kernsporte wat tydens die Spele beoefen word, terwyl ander sporte met ondersteuning deur die IOK en die reëlingskomitee ingesluit kan word om die plaaslike belangstelling te verhoog. Die aantal atlete word op 10&nbsp;500 beperk.

'n Aantal beheerliggame het planne aangekondig om sporte in die Olimpiese Somerspele 2028 se program te laat opneem:
* Die Wêreld-bofbal-sagtebalkonfederasie (WBSC) het aangekondig dat hulle bofbal en sagtebal op die 2028-program wil laat inskryf en verwys na bofbal as een van die belangrikste sportsoorte in die Verenigde State. Dié sport is sedert 2008 nie meer 'n Olimpiese sportsoort nie, maar het 'n eenmalige verskyning in 2020 gemaak.
* In Augustus 2021 het die Internasionale Krieketraad (IKR) aangekondig om 'n werksgroep in te stel wat die insluiting van krieket by die Olimpiese Somerspele 2028 en/of die Olimpiese Somerspele 2032 sal ondersoek, insluitende verteenwoordigers van VSA Krieket, die Asiatiese Krieketraad, Engelse en Walliese Krieketraad (ECB) en Zimbabwe Krieket. Dié aansoek word ook deur die Raad vir Beheer van Krieket in Indië (BCCI) ondersteun. Krieket sal tydens die Statebondspele 2022 in Birmingham met 'n Twintig20-vrouetoernooi beoefen word.
* Die Nasionale Voetballiga (NFL) en die Internasionale Federasie van Amerikaanse Voetbal (IFAF) beplan om vir die insluiting van vlagvoetbal, 'n niekontakvariant van Amerikaanse Voetbal, aansoek te doen.

### Olimpiese sportsoorte 
32 Olimpiese sporte sal tydens die Spele beoefen word. Tydens die Spele sal 329 medaljes oorhandig word.

## Stadions 
### Downtown Los Angeles Sports Park 
duimnael|Die Los Angeles Memorial Coliseum se Olimpiese fakkel
duimnael|Nagaansig van die Staples Center

### Valley Sports Park 
### South Bay Sports Park 
duimnael|StubHub Center

### Long Beach Sports Park 
duimnael|Long Beach

### Westside 
duimnael|Riviera Country Club
duimnael|The Forum

### Suidelike Kaliforniese stadions 
duimnael|UCLA Studentehuisvesting van die Olimpiese dorp

## Sien ook 
* Olimpiese Somerspele 1904 in St. Louis
* Olimpiese Winterspele 1932 in Lake Placid
* Olimpiese Somerspele 1932 in Los Angeles
* Olimpiese Winterspele 1960 in Squaw Valley
* Olimpiese Winterspele 1980 in Lake Placid
* Olimpiese Somerspele 1984 in Los Angeles
* Olimpiese Somerspele 1996 in Atlanta
* Olimpiese Winterspele 2002 in Salt Lake City

## Verwysings 
## Eksterne skakels 
*  Amptelike webwerf van die Olimpiese Somerspele 2028
*  LA 2028 *Olympic.org*. Internasionale Olimpiese Komitee.
*  Resultate en medaljewenners *Olympic.org*. Internasionale Olimpiese Komitee.